Andmekaitse Inspektsioon

Tatari 39

Tallinn 10134

\_\_\_\_\_\_\_\_\_\_\_\_\_\_\_\_\_\_\_\_\_

*(taotluse esitaja)*

**TAOTLUS ISIKUANDMETE TÖÖTLEMISEKS TEADUSUURINGUS**

**Juhindudes isikuandmete kaitse seaduse (IKS) paragrahvis 6 sätestatust palun kooskõlastada**

|  |  |
| --- | --- |
| **Uuringu pealkiri** | **Õhusaaste ja haigestumise vaheliste seoste analüüs ning ülevaate koostamine teistes riikides rakendatud hoiatussüsteemidest** |

|  |  |
| --- | --- |
| Kas poliitika kujundamise uuring (IKS § 6 lg 5) või | Jah |
| uuring hõlmab eriliigilisi isikuandmeid ja puudub valdkondlik eetikakomitee (IKS § 6 lg 4) | Ei |
| *Palume eelmise kahe lahtri puhul valida üks vastavalt õiguslikule alusele, v.a olukorras, kui poliitika kujundamise uuringu puhul puudub valdkondlik eetikakomitee. Kui poliitika kujundamise uuringus töödeldakse eriliiki isikuandmeid, siis täita ka eetikakomitee otsuse lahter.* | |
| Kas isikuandmete töötleja on määranud andmekaitsespetsialisti (sh tema nimi ja kontaktandmed)? | Tartu Ülikooli andmekaitsespetsialist, [andmekaitse@ut.ee](mailto:andmekaitse@ut.ee). Tartu Ülikooli  meditsiiniteaduste valdkonna andmekaitse spetsialist on Priit Piir. |
| Kas on olemas eetikakomitee otsus[[1]](#footnote-1)?  *Kooskõlastuse olemasolul lisada see taotlusele.* | Jah, eetikakomitee luba on olemas |
| Kas osa uuringust toimub andmesubjekti nõusoleku alusel?  *Kui jah, siis palume taotlusele lisada nõusoleku vorm või selle kavand ning küsimustik või selle kavand.* | Ei |

|  |  |
| --- | --- |
| **1. Vastutava töötleja üldandmed[[2]](#footnote-2)** |  |
| 1.1. Vastutava töötleja nimi, registrikood, aadress ja kontaktandmed (sh kontaktisik)  *analoogne registrikandega, kontaktisiku e-post, telefon* | ees- ja perekonnanimi: Marek Maasikmets amet: andmeanalüüsi grupi juhataja töökoht: Eesti Keskkonnauuringute Keskus  töökoha aadress: Marja 4d, 10617 Tallinn  telefoninumber: +372 5648 7722  e-post: marek.maasikmets@klab.ee |
| 1.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* |  |

|  |  |
| --- | --- |
| 2. **Volitatud töötleja üldandmed[[3]](#footnote-3)** |  |
| 2.1. Volitatud töötleja nimi, registrikood, aadress ja kontaktandmed (sh kontaktisik)  *Aadress analoogne registrikandega, kontaktisiku e-post ja telefoninumber* | ees- ja perekonnanimi: Hans Orru  amet: keskkonnatervishoiu professor  töökoht: Tartu Ülikool, Peremeditsiini ja rahvatervishoiu instituut  töökoha aadress: Ravila 19, Tartu linn, 50411 telefoninumber: +372 527 7427  e-post: hans.orru@ut.ee |
| 2.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* |  |

|  |  |
| --- | --- |
| **3. Mis on teadusuuringu läbiviimise õiguslik alus?**  *Nimetage õigusakt, mis annab Teile õiguse teadusuuringut läbi viia. Ei piisa viitest IKS § 6-le. Poliitikakujundamise eesmärgil läbiviidava uuringu puhul tuua välja volitusnorm, millest nähtub, et asutus on selle valdkonna eest vastutav. Akadeemilise uuringu korral võib see olla näiteks Teadus- ja arendustegevuse korralduse seadus või teadus- või arendusprojekti avamise otsus, leping vms.* | OÜ Eesti Keskkonnauuringute Keskus on riigile kuuluv osaühing, mis täidab riigiga sõlmitud halduslepingu (<https://www.riigiteataja.ee/akt/122032019012>, <https://www.riigiteataja.ee/akt/122032019012>) alusel atmosfääriõhu kaitse seaduse § 30 lg 5 sätestatud ülesandeid välisõhu kvaliteedi hindamisel. Vastavalt AõkS § 30 lg 5.1 on paragrahvi lõikes 5 nimetatud referentslabori ülesanded:  1) välisõhu kvaliteedi hindamine riiklikul tasandil;  2) eri mõõtesüsteemide, sealhulgas meetodite, seadmete, võrkude, laborite ja nende mõõtmistäpsuste asjakohasuse analüüsimine, mõõtmistäpsuse tagamine ja hindamismeetodite analüüs;  3) Euroopa Komisjoni korraldatavate õhukvaliteedi hindamise kvaliteedi tagamise programmide koordineerimine Eestis ning koostöö teiste Euroopa Liidu liikmesriikide ja Euroopa Komisjoniga;  4) osalemine Euroopa Komisjoni korraldatavates õhukvaliteedi hindamise kvaliteedi tagamise programmide võrdluskatsetes;  5) õhukvaliteedi andmete kogumise ja esitamise kvaliteedi tagamine ning kvaliteedikontrolli süsteemi nõuetekohane rakendamine;  6) **avalikkuse teavitamine õhukvaliteedi tasemest;**  7) keskkonnaseisundi kahjustamise ja ohuolukordade esinemise korral operatiivselt asjaomaste institutsioonide teavitamine. |

|  |
| --- |
| **4. Mis on isikuandmete töötlemise eesmärk?**  *Kirjeldage uuringu eesmärke ja püstitatud hüpoteese, mille saavutamiseks on vajalik isikuandmete töötlemine. Palume siin punktis selgitada kogu uuringut, mitte ainult taotluse esemeks olevat osa (näitaks ka nõusoleku alusel toimuvat uuringu osa). Kui osa uuringust toimub nõusoleku alusel, siis palume taotlusele lisada nõusoleku vorm või selle kavand ning küsimustik või selle kavand.*  Isikuandmete töötlemise eesmärk on selgitada välja kuivõrd mõjutavad õhusaaste episoodid (päevad, mil õhusaaste hulk on õhus väga kõrge halvenenud saasteainete hajumise tõttu) elanikkonna haigestumust.  Uurimistöö raames tehakse päring Tervisekassale, Eesti Keskkonnauuringute Keskusele ja Keskkonnaagentuurile, kust saadakse vastavalt andmed eri päevade haigestumuse, õhusaaste ja meteoroloogiliste näitajate kohta.  Uuringus testitakse, kas kõrge õhusaastega päevadel ja nendele järgnevatel päevadel suureneb haigestumus ning ravimite tarvitamine.  Seoste analüüsiks kasutatakse ülehajunud Poissoni regressiooni mudeleid. Siia alla kuuluv jaotatud nihkega mitte-lineaarne mudel võimaldab uurijatel vaadata mitte-lineaarseid seoseid erinevatel juhtudel nagu splaini kõverad, “hokikepp”, astmefunktsioonid jne. Jaotatud nihkega mitte-lineaarne mudel on saadaval R tarkvara paketis dlnm. Antud meetod on kujunenud käesolevaks hetkeks selliste analüüside puhul „standardiks“ ning seda on korduvalt rakendatud ka Eestis eelnevate analüüside teostamisel, kus on uuritud õhusaaste mõju suremusele.  Uuringu lõpus antakse uuringu tulemustest avalikkusele (otsustajad, poliitika-kujundajad, ettevõtted, elanikud jt huvirühmad) teada läbi teabepäevade ning antakse poliitika-soovitused keskkonna- ja tervisepoliitika ning sekkumismeetmete kujundamiseks. |

|  |
| --- |
| **5. Selgitage, miks on isikut tuvastamist võimaldavate andmete töötlemine vältimatult vajalik uuringu eesmärgi saavutamiseks.**  Käesolevas uuringus kasutatakse anonümiseeritud andmeid, mis ei võimalda isiku tuvastamist. |

|  |
| --- |
| **6. Selgitage ülekaaluka huvi olemasolu.**  Keskkond mõjutab olulisel määral inimeste tervist. Ligi 12.6 miljonit varajast surma võib igal aastal seostada ebatervisliku elukeskkonnaga (Prüss-Ustün jt., 2016). Keskkonna saastatuse või halbade/äärmuslike keskkonnatingimuste haigestuvad inimesed kroonilistesse haigustesse, nende haigusseisund võib halveneda, tekivad traumad või muud akuutsed terviseprobleemid ning inimesed surevad mõnevõrra varem kui nad oleksid võinud (vt näiteks WHO, 2013 ülevaadet).  Johtuvalt Tartu Ülikooli eelnevatest uuringutest sureb igal aastal õhusaaste tõttu Eestis enam kui tuhat inimest varem kui võiks. Siiani puudub info, kui suur mõju on haigestumisele ja haiguste ägenemisele. Niisamuti puudub teadmine, milliste õhusaaste väärtuste juures algab haiguste ägenemine ja johtuvalt sellelt, millal peaks tundlikke isikuid hoiatama.  Käesoleva uuringu alusel on võimalik teada saada, kas ja milliste õhusaaste tasemete juures algavad tervisemõjud, kui suured need mõjud on ning milliseid meetmeid peaks ette võtma nende mõjude vähendamiseks. |

|  |
| --- |
| **7. Selgitage, kuidas tagate, et isikuandmete töötlemine ei kahjusta ülemääraselt andmesubjekti õigusi ega muuda tema kohustuste mahtu.**  *Vajadusel loetleda täiendavaid kaitsemeetmeid privaatsuse riive vähendamiseks.*  Andmed päritakse Tervisekassast anonüümselt, ei küsita uuritavate isikukoode, täpseid aadresse, kontaktandmeid ega ka sünnikuupäevi. Vastavalt IKS§ 6 lg 3 punktile kaks on teadusuuringu läbiviijate hinnangul antud uuringuks ülekaalukas avalik huvi, kuna õhusaaste episoodid ning äärmuslikud ilmaolud (näiteks kuumalained) põhjustavad eeldatavalt tuhandeid ravijuhte igal aastal (ainuüksi varajast suremust nende tõttu on hinnatud enam kui tuhandele juhule Eestis igal aastal) ja seetõttu on antud uurimistöö oluline rahvatervise seisukohalt. Vastavalt IKS§ 6 lg 3 kolmandale punktile uuritavate haigestumise põhjuste kaasamisega analüüsi ei muudeta andmesubjekti kohustuste mahtu ega kahjustata muul viisil ülemäära andmesubjekti õigusi. Täpne haigestumise kuupäev on vajalik statistilise analüüsi tegemiseks. Nii saame siduda konkreetsed juhul teatud päevadega kui näiteks õhk oli enam saastunud halbade hajumistingimuste tõttu. |

|  |
| --- |
| **8. Kuidas toimub andmete edastamine isikuandmete allikalt teadusuuringu läbiviijani?** *Sealhulgas palume välja tuua milliseid töötlussüsteeme ja/või keskkondi (sh pilveteenus) isikuandmete (sh pseudonüümitud) töötlemiseks kasutatakse ning millises riigis[[4]](#footnote-4) asuvad töötlussüsteemide/pilveteenuse pakkuja serverid.*  Tervisekassa edastab andmed vastutavale uurijale krüpteeritud kujul. Saadud andmeid hoitakse Tartu Ülikooli serveris kataloogis, millele on juurdepääs vaid vastutavalt uurijal Hans Orru ja uurimistöö täitjal Triin Veberil. Uurimistööks vajalikuks statistiliseks analüüsiks kasutatakse tarkvara R, mis on paigaldatud Tartu Ülikooli arvutisse. |

|  |
| --- |
| **9. Loetlege isikute kategooriad, kelle andmeid töödeldakse ning valimi suurus.**  *Inimeste rühmad, keda uurida kavatsetakse ning kui palju neid on.*  Kõik Tervisekassa ravijuhud ja välja kirjutatud retseptiravimid. Potentsiaalselt pea kõik Eesti ravikindlustatud elanikud (1,3 milj isikut). |
| **9.1. Tooge välja periood, mille kohta isikuandmete päring tehakse.**  Andmepäring tehakse päringuhetkel maksimaalselt eelneva 20 aasta kohta (juhul kui registris on olemas andmed nii pika perioodi kohta), ehk näiteks 2005-2024. |
| **9.2. Loetlege töödeldavate isikuandmete kooseis.**  *Tuua detailselt välja, milliseid isikuandmeid töödeldakse (nt ees- ja perenimi, isikukood, e-posti aadress jne) ning põhjendus, miks just neid andmeid on uuringu eesmärgi täitmiseks vaja. Vajadusel esitada taotluse lisana (nt tabelina).*   |  |  |  | | --- | --- | --- | | **Register** | **Andmekoosseis** |  | | Tervisekassa raviarvete ja retseptide andmebaas | Kõikide raviarvete avamise ja lõpetamise kuupäevad, ravi tüüp, raviarvetel kajastuvad diagnoosid (põhidiagnoosid ja kaasuvad diagnoosid). Retseptiravimite osas retsepti väljakirjutamise kuupäev ja retseptile märgitud diagnoos koos RHK koodidega | Antud andmete põhjal seostatakse uuritavate haigestumust nende kokkupuutega õhusaastega. | |  |  |  | |  |  |  | |
| **9.3. Loetlege isikuandmete allikad.**  *Nimetage konkreetsed isikuandmete allikad (nt registrid, küsitluslehed jne), kust isikuandmeid saadakse.*  Päringud terviseandmete kohta tehakse Tervisekassa raviarvete ja retseptide andmebaasi. |
| **9.4. Kas andmeandjatega (andmekogu vastutava töötlejaga) on konsulteeritud ning nad on valmis väljastama uuringu eesmärgi saavutamiseks vajalikud andmed?**  Uuringumeeskond on registripidajatega konsulteerinud ning eelnevalt korduvalt teinud päringuid Tervisekassa andmebaasi ning teinud teadusuuringuid sarnaste andmetega. |

|  |
| --- |
| **10. Kas kogutud andmed pseudonümiseeritakse või anonümiseeritakse? Mis etapis seda tehakse? Kes viib läbi pseudonümiseerimise või anonümiseerimise** (vastutav töötleja, volitatud töötleja, andmeandja vms)**?**  **Kui andmeid ei pseudonümiseerita, siis selgitada, miks seda ei tehta.**  Enne andmete edastamist volitatud töötlejale anonümiseeritakse kogutud andmed andmeandja poolt. |
| **10.1. Loetlege pseudonümiseeritud andmete koosseis.**  Uuringus ei kasutata pseudonümiseeritud andmeid. |
| **10.2. Kirjeldage pseudonümiseerimise protsessi ja vahendeid.**  **Kui kasutatakse koodivõtit, siis tuua välja, kes koodivõtit säilitab ja kui kaua säilitab.**  Uuringus ei kasutata pseudonümiseeritud andmeid. |
| **10.3. Tooge välja pseudonümiseeritud andmete säilitamise aeg ja põhjendus.**  **Kui andmeid ei pseudonümiseerita, siis tuua välja andmete kustutamise tähtaeg.**  *Vähemalt kvartali ja aasta täpsusega.*  Uuringus ei kasutata pseudonümiseeritud andmeid. |

|  |  |
| --- | --- |
| **11. Kas andmesubjekti teavitatakse isikuandmete töötlemisest?**  ***Jah/ei*** | Ei |
| **11.1. Kui vastasite ei, siis palun põhjendage[[5]](#footnote-5)** | Potentsiaalselt on uuritavateks pea kõik Eesti ravikindlustatud elanikud. Andmesubjekti teavitamine nõuaks ebaproportsionaalselt suurt jõupingutust, sest andmesubjekte on kuni 1.3 miljonit. Kuna saame registriteks anonümiseeritud andmeid (mis ei võimalda isiku tuvastamist), siis ei saagi me andmesubjekti teavitada isikuandmete töötlemisest. |
| **11.2. Kui vastasite jah, siis kirjeldage, kuidas teavitatakse.** |  |
| **11.3. Kust on leitavad andmekaitsetingimused[[6]](#footnote-6)?** |  |

|  |  |
| --- | --- |
| **12. Kas isikuandmeid edastatakse kolmandatesse riikidesse[[7]](#footnote-7)**  *Jah/ei. Kui vastate küsimusele jah, siis täita ka järgnevad lahtrid.* | *Ei* |
| **12.1. Loetlege riigid, kuhu isikuandmeid edastatakse.** |  |
| **12.2. Milliseid lisakaitsemeetmeid kasutatakse?** |  |

**Kinnitan, et taotluses esitatud andmed vastavad tegelikkusele.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

*(allkirjastaja ees- ja perenimi)[[8]](#footnote-8) (allkiri ja kuupäev)*

**Taotluse lisad[[9]](#footnote-9):**

|  |  |
| --- | --- |
| Lisa 1: *Seaduse alusel loodud valdkonnapõhise eetikakomitee seisukoht (juhul, kui on olemas)* |  |
| Lisa 2: *Hankeleping ja/või tehniline kirjeldus* |  |

1. IKS § 6 lg 4 - kui uuringus töödeldakse eriliiki isikuandmeid, on vajalik ka eetikakomitee kooskõlastus. [↑](#footnote-ref-1)
2. Vastutav töötleja on uuringu läbiviija (tellija). Juhul, kui vastutav töötleja kasutab uuringu läbiviimisel teisi isikuid ja asutusi, siis on need teised isikud ja asutused volitatud töötlejad. [↑](#footnote-ref-2)
3. Volitatud töötlejate loetelu peab olema ammendav ehk kõik volitatud töötlejad peavad olema nimetatud. Kui taotluse esitaja on volitatud töötleja, peab taotlusele olema lisatud dokument, kust nähtub, et vastutav töötleja on volitatud töötlejale andnud volituse inspektsioonile taotluse esitamiseks. [↑](#footnote-ref-3)
4. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Kui kasutatava keskkonna server ei asu piisava andmekaitsetasemega riigis, saab isikuandmete edastamine toimuda isikuandmete kaitse üldmääruse (IKÜM) artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. Kui kasutatava keskkonna server asub riigis, mis ei ole piisava andmekaitse tasemega, tuleb täita ka taotluse punkt 12. Edastamine tähendab ka isikuandmete hoidmist serveris. [↑](#footnote-ref-4)
5. Isikuandmete töötlemisest teavitamise kohustus tuleneb IKÜM-st, teavitamata jätmine on põhjendatud väga erandlikel juhtudel. [↑](#footnote-ref-5)
6. IKÜM-i kohaselt tuleb andmesubjektile esitada isikuandmete töötlemise kohta teave ehk nn andmekaitsetingimused, mis peavad vastama IKÜM art 12 – 14 sätestatule. [↑](#footnote-ref-6)
7. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Isikuandmete nn kolmandatesse riikidesse edastamine toimub IKÜM artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. [↑](#footnote-ref-7)
8. Taotluse saab allkirjastada vaid isik, kellel on vastava asutuse/ettevõtte esindusõigus või teda on volitatud taotlust esitama. Kui allkirjastaja on volitatud taotlust esitama, siis esitada volitust tõendav dokument (volikiri, leping vms). [↑](#footnote-ref-8)
9. Kui nimetatud lisasid ei ole, siis palume need kustutada. [↑](#footnote-ref-9)